નેકની જૂની પદ્ધતિ મુજબ નેકના ગ્રેડ માટે ૮૦ ટકા માર્ક્સ ઇન્સ્પેક્શન માટે આવતી નેકની ટીમ આપતી હતી ત્યારે જે તે સમયે નેકની ટીમને પ્રભાવિત કરવાનો પ્રયત્ન કરાતો હતો. હવે નવી પદ્ધતિ મુજબ ૮૦ ટકા માર્ક્સ નેકની હેડ ઓફિસે નક્કી થશે. ટીમ ઈન્સ્પેકશનમાં આવ્યા બાદ જે તે યુનિવર્સિટી કે કોલેજનો રિપોર્ટ હેડ ઓફિસ સબમિટ કરશે. ત્યાર બાદ હેડ ઓફિસથી તેના માર્ક્સ આપવામાં આવશે. પહેલાં નેકની ટીમ ઈન્સ્પેક્શનમાં આવે ત્યારે કોલેજોમાં કામચલાઉ ફેકલ્ટી રાખીને રિસર્ચની જાણકારી અપાતી હતી. કમિટી ફીડબેકના નામે એક કે બે વિદ્યાર્થી સાથે વાત કરી ઔપચારિકતા પૂરી કરતી હતી. ક્યારેક કાગળ પર રિપોર્ટ રહેતા કે આંકડાઓ મૂકવામાં આવતા હતા.